b'\n_START_ARTICLE_\nOs penis\n_START_SECTION_\nOs penio nebuvimas \xc5\xbemon\xc4\x97se\n_START_PARAGRAPH_\n\xc5\xbdmon\xc4\x97s, ne taip kaip kiti primatai, neturi varp\xc5\xb3 ir varpu\xc4\x8di\xc5\xb3 kaul\xc5\xb3. Tikrosios \xc5\xbemogin\xc4\x97s be\xc5\xbed\xc5\xbeion\xc4\x97s turi panykusius varpikaulius - kai kuriose r\xc5\xab\xc5\xa1yse jie b\xc5\xabna tik 10-20 cm dyd\xc5\xbeio._NEWLINE_Yra apra\xc5\xa1yta atvej\xc5\xb3, kai po traum\xc5\xb3 vyr\xc5\xb3 peniai sukaul\xc4\x97davo. Apra\xc5\xa1ytas ir vienas atvejis, kai 5 met\xc5\xb3 berniukui i\xc5\xa1operavo \xc4\xafgimt\xc4\x85 varpikaul\xc4\xaf. Tas berniukas tur\xc4\x97jo ir daugiau raidos nenormalum\xc5\xb3, pvz., skelt\xc4\x85 kap\xc5\xa1el\xc4\xaf._NEWLINE_Gorilos ir \xc5\xa1impanz\xc4\x97s turi varpikaulius. Pvz., \xc5\xa1impanzi\xc5\xb3 patin\xc5\xb3 varpikauliai yra apatin\xc4\x97je dalyje, j\xc4\xaf ilgis - apie 1,6 cm._NEWLINE_Vyr\xc5\xb3 (\xc5\xbemoni\xc5\xb3) varp\xc5\xb3 erekcij\xc4\x85 sukelia vien tik kraujo supl\xc5\xabdimas \xc4\xaf akytk\xc5\xabnius ir \xc5\xa1i\xc5\xb3 sustangr\xc4\x97jimas._NEWLINE_Evoliucinis biologas Ri\xc4\x8dardas Dokinsas 2006 m. sp\xc4\x97liojo, kad faktas, jog \xc5\xbemon\xc4\x97s prarado varpikaulius, kai artimiausios \xc5\xbemogin\xc4\x97s be\xc5\xbed\xc5\xbeion\xc4\x97s juos dar turi, tikriausiai rodo vykus specifin\xc4\x99 lytin\xc4\x99 atrank\xc4\x85. \xc5\xbdmoni\xc5\xb3 prot\xc4\x97viuose vyko tokia lytin\xc4\x97 atranka, kai moterys (patel\xc4\x97s) atsirinkdavo partnerius su efektyvia kraujotakos sistema. Kadangi vyr\xc5\xb3 varpos darbin\xc4\xaf pavidal\xc4\x85 \xc4\xafgauna tik hidrauliniu b\xc5\xabdu (veikia kaip hidraulinis skeletas), tas pavidalas tapo kraujotakos funkcin\xc4\x97s b\xc5\xabkl\xc4\x97s rodikliu. Bloga erekcija signalizuoja apie tokias b\xc5\xabkles kaip diabetas, neurologiniai sutrikimai, depresijos ir kt.\n_START_SECTION_\nOosikas\n_START_PARAGRAPH_\nOosikas yra v\xc4\x97plio, tikrojo ruonio, ausytojo ruonio ar baltojo lokio varpikaulis. Taip \xc5\xa1iuos varpikaulius vadina Aliaskos vietiniai gyventojai._NEWLINE__NEWLINE_Oosikas gali b\xc5\xabti iki 60 cm ilgio. I\xc5\xa1 poliruot\xc5\xb3 oosik\xc5\xb3 gamina peili\xc5\xb3 ir kit\xc5\xb3 \xc4\xafnagi\xc5\xb3 rankenas. Oosikus Aliasko \xc4\x8diabuviai da\xc5\xbenai pardavin\xc4\x97ja turistams kaip suvenyrus. Kadangi dabar juos med\xc5\xbeioti leista tik \xc4\x8diabuviams, tokie suvenyrai yra reti ir brang\xc5\xabs._NEWLINE_2007 m. 1,4 m ilgio fosilinis i\xc5\xa1nykusios v\xc4\x97pli\xc5\xb3 r\xc5\xab\xc5\xa1ies varpikaulis buvo parduotas aukcione u\xc5\xbe 8000 JAV doleri\xc5\xb3.'